Národný park Desembarco del Granma

Desembarco del Gramna je národný park v juhovýchodnej časti Kuby v provincii Granma. Rozkladá sa okolo mysu Cabo Cruz ako na pevnine, tak aj po okolitom mori. Súhrnná rozloha parku zapísaného od roku 1999 na zoznam svetového dedičstva UNESCO je 325 km². Nachádzajú sa tu vysoké prímorské terasy a útesy. Z biologického hľadiska ide o významnú prírodnú lokalitu len minimálne zasiahnutú ľudskou činnosťou s mnohými endemickými druhmi flóry i fauny. Pôvod názvu Slovenský preklad názvu Desembarco del Granma je "Vylodenie Granmy". Názov lokality vychádza z toho, že práve tu sa 2. decembra 1956 vylodila jachta Granma, ktorej posádku tvorilo 82 Kubáncov vedených Fidelom Castrom, Raúlom Castrom, Camilom Cienfuegosom a Che Guevarom, ktorí tým začali Kubánsku revolúciu. Iné projekty Commons ponúka multimediálne súbory na tému Národný park Desembarco del Granma Externé odkazy Oficiálna stránka UNESCO Zdroj Tento článok je čiastočný alebo úplný preklad článku Desembarco del Granma na českej Wikipédii.